armvectores/hy_wikipedia_2023 huggingface dataset:
Եղիշե Չարենցի դիմանկարը (Սարյան)

«Եղիշե Չարենցի դիմանկարը», հայ մեծ նկարիչ Մարտիրոս Սարյանի 1923 թվականին ստեղծած կտավը, որը գտնվում է Եղիշե Չարենցի անվան գրականության և արվեստի թանգարանում։ 1924 թվականին կտավը ցուցադրվել է Վենետիկյան 14-րդ միջազգային ցուցահանդեսում (բիենալե)։


== Նկարագրություն ==
Սարյանը Եղիշե Չարենցի կտավը ստեղծել է գաղափարական շեշտադրմամբ։ Հետևի ֆոնի երկնագույն գլխաշորի վրա պատկերել է եգիպտական դիմակներից մեկը։ Սարյանի արխիվում գտնվել է այն մետաքսե ծաղկազարդ գլխաշորը, որի ֆոնի վրա արված է Չարենցի դիմանկարը։ Կտավի բնօրինակը իր տեղն է գտել Ե․ Չարենցի անվան գրականության և արվեստի թանգարանի մշտական (Երևան)|ցուցադրության մեջ։


== Սարյանը կտավի մասին ==


== Կտավը Ստալինյան բռնապետության տարիներին ==
Երբ Սարյանին պահանջում են ստեղծել Իոսիֆ Ստալինին փառաբանող պատկերը, նա պատասխանում է, որ դիմանկար ստեղծելու իր սկզբունքն է աչքի առջև բնորդին ունենալը։ 1937 թվականին պատկերասրահի բակում այրում են Սարյանի վրձնած հայ առաջավոր պետական գործիչների և մտավորականների 12 դիմանկար, քանի որ դրանց բնորդները դատապարտված էին՝ որպես «ժողովրդի թշնամի»։ Այդ դիմանկարներից փրկվում է միայն «Եղիշե Չարենցի դիմանկարը» կտավը, որ թաքցրել էին թանգարանի աշխատակիցները։ Կտավը ոչնչացումից փրկել է գրականագետ, արվեստաբան Նշան Մուրադյանը, երբ աշխատել է գրականության թանգարանում։ Պարգևուհի Սիմոնյանի հետ նա կտավը թաքցրել է չերևացող մի անկյունում։ Ավելի ուշ, երբ հայտնի է դարձել այդ իրողությունը, զգացված ու հուզված Սարյանը փորձել է նրան նվիրել նկարը` որպես պարգև։ Բայց Նշան Մուրադյանը հրաժարվել է։


== Տվյալներ ==
«Եղիշե Չարենցի դիմանկարը», 1923, կտավ, յուղաներկ, 46 х 59 սմ, Եղիշե Չարենցի անվան գրականության և արվեստի թանգարան, Երևան


== Ծանոթագրություններ ==


== Արտաքին հղումներ ==
Բեքարյան, Ա. Ա. (2012) Նշան Մուրադյան. մարդը, գրականագետը, իմաստասերը, Ե., ՀՀ ԳԱԱ «Գիտություն» հրատ., 2011, 411 էջ:. Լրաբեր Հասարակական Գիտությունների, № 1 . pp. 354-357. ISSN 0320-8117
Կյանքն ինքնանկարներում, Մ. Մ. Ղազարյան (Մարտիրոս Սարյանի ծննդյան 100-ամյակի առթիվ)


== Աղբյուրներ ==
Վ. Մաթևոսյան «Մարտիրոս Սարյանի էսթետիկական հայացքները»։
Ախոռիկ (այլ կիրառումներ)

Ախոռիկ, կարող է վերաբերել՝

Ախոռիկ - գյուղ Արևմտյան Հայաստանում, Էրզրումի վիլայեթի Էրզրումի գավառում
Ախոռիկ - գյուղ Արևմտյան Հայաստանում, Վանի վիլայեթի Խոշաբի գավառում
Կուասո ալ Մոնտե

Կուասո ալ Մոնտե (իտալերեն՝ Cuasso al Monte), քաղաք Իտալիայում, գտնվում է Լոմբարդիա մարզում՝ Վարեզե գավառում։
Բնակչությունը կազմում է 3065 մարդ (2004 թվականի տվյալներով)։ Խտությունը կազմում է 192 մարդ/կմ²։ Տարածքը 16 կմ² է։ Փոստային ինդեքս՝ 21050։ Հեռախոսային կոդ՝ 0332։


== Արտաքին հղումներ ==
http://www.comunecuassoalmonte.it Archived 2006-08-14 at the Wayback Machine.


== Ծանոթագրություններ ==
Լարիսա Գևորգյան

Լարիսա Զավենի Գևորգյան, (օգոստոսի 25, 1951(1951-08-25), Երևան, Հայկական ԽՍՀ, ԽՍՀՄ), արձակագիր, հրապարակագիր, Հայաստանի Գրողների Միության անդամ (2009 թվական)։


== Կենսագրություն ==
Լարիսա Գևորգյանը ավարտել է Երևանի պետական համալսարանի բանասիրական ֆակուլտետը։
Աշխատել է «Սովետական Հայաստան» թերթի խմբագրությունում, Խաչատուր Աբովյանի անվան մանկավարժական ինստիտուտի հրատարակչությունում, հանրային ռադիոյում, ինչպես նաև Անանիա Շիրակացի համալսարանում։
Հայաստանի ժուռնալիստների միության, Ժուռնալիստների միջազգային միության, Ինֆորմատիզացիայի միջազգային ակադեմիայի անդամ է։ Արևմտահայերենից արևելահայերեն է փոխադրել Քեմալ Յալչընի «Սիրտս քեզնով է խայտում» և Դորա Սաքանյանի «Զմյուռնիա 1922 թիվ» գրքերը։


== Երկեր ==
Երեք օրից հետ կգամ, մամ, Երևան, 2012 թվական
Հավատարիմ ինքնությանը, Երևան, 2011 թվական
Փշալարով շուլալված խաչ, Երևան, 2005 թվական
Աղի համը, Երևան, 2005 թվական
Ես տեսա իմ երկիրը, Երևան, 2003 թվական
Աստված հարստացրեց իմ կյանքը, 2017 թվական


== Ծանոթագրություններ ==
Ելենկա (այլ կիրառումներ)

Ելենկա, կարող է վերաբերել՝

Ելենկա - գետ Ռուսաստանում, Վիտեբիտի վտակը
Ելենկա - գյուղ Ռուսաստանի Սմոլենսկի մարզի Ուգրանսկի շրջանի կազմում
Նիկիտինո (գյուղ, Սմոլենսկի շրջան)

Անվան այլ կիրառումների համար տե՛ս՝ ՆիկիտինոՆիկիտինո (ռուս.՝ Никитино), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 4 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դրագոմիր Ասենով

Դրագոմիր Ասենով (գրական ծածկանունը՝ Ժան Նիսիմ Մելամեդ, բուլղար․՝ Драгомир Асенов, մայիսի 15, 1926(1926-05-15), Montana, Բուլղարիայի թագավորություն - հունիսի 19, 1981(1981-06-19) կամ 1981, Սոֆիա, Բուլղարիայի Ժողովրդական Հանրապետություն), բուլղարացի գրող։


== Կենսագրություն ==
Դրագոմիր Ասենովը ծնվել է 1926 թվականին Մոնտանայում, Բուլղարիա։ 1942 թվականին ընդունվել է «Աշխատավոր երիտասարդության միություն» ընդհատակյա կազմակերպության մեջ և ակտիվորեն պայքարել է ֆաշիզմի տիրապետության դեմ։ 1961 թվականից եղել է Բուլղարիայի կոմունիստական կուսացության անդամ։ 1953-1956 թվականներին եղել է „Работническо дело“ խմբագիրը, 1957 թվականին՝ „Родна реч“ խմբագիր, այնուհետև՝ գլխավոր խմբագիր, 1968-1971 թվականներին՝ „Литературен фронт“ գլխավոր խմբագրի տեղակալ։ 1971 թվականին եղել է Բուլղարիայի գրողների միության քարտուղարը։


== Գրական գործունեություն ==
Հեղինակ է նորավեպերի, վեպերի, դրամաների։ Տպագրվել սկսել է 1945 թվականից։

«Խիղճ», 1955 թ.
«Մեր դասակը», 1956 թ.
«Տարբեր ճանապարհներ», 1959 թ.
«Սրճագույն հորիզոններ», 1961 թ.
«Ծննդյան տոն», 1965 թ.
«Ամենավատ մեղքը», 1980 թ.


== Հիշատակ ==
Մոնտանայի թատրոնը կոչվում է Ասենովի անունով։


== Ծանոթագրություններ ==
(9290) 1981 TT

(9290) 1981 TT, աստերոիդ աստերոիդների հիմնական գոտում։ Հայտնաբերվել է 1981 թվականի հոկտեմբերի 6-ին Զդենկա Վավրովայի կողմից Կլետում։
Միջին հեռավորությունը Արեգակից կազմում է 2,257166 ա. մ., առավելագույնը մոտենում է 1,8161 ա. մ. հեռավորության վրա և հեռանում 2,6982 ա. մ.։ Արեգակի շուրջ մեկ ամբողջական պտույտ է կատարում 1238,64 երկրային օրվա ընթացքում, իր ուղեծրով շարժվելով միջինում 0,290642 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,24° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9290) 1981 TT աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Դիբրովա (գյուղ, Զենկովի շրջան)

Անվան այլ կիրառումների համար տե՛ս՝ ԴիբրովաԴիբրովա (ուկրաիներեն՝ Діброва), գյուղ Ուկրաինայի Պոլտավայի մարզի Զենկովի շրջանում։
2001 թվականի տվյալներով Դիբրովա գյուղում բնակվում էր 8 մարդ։ Բնակավայրը զբաղեցնում է 0,276 կմ² տարածք։ Բնակչության խտությունը կազմում էր 28,99 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հալանդ

Հալանդ (շվեդերեն՝ Halland), պատմական նահանգ Շվեդիայի հարավ-արևմուտքում՝ պատմական Գոթլանդ տարածաշրջանում։ Հիմնականում համապատասխանում է ներկայիս Հալանդ լենին, սակայն նահանգի համեմատաբար որոշ փոքր մասեր մտնում են Սկոնե և Վեստերյոտլանդ լեների մեջ։
Հյուսիսում սահմանակցում է Վեստերյոտլանդ, արևելքում՝ Սմոլանդ, հարավում՝ Սկոնե նահանգների հետ։ Արևմուտքում ափերը ողողում են Կատեգատ նեղուցի ջրերը։


== Լեզուներ ==
Հալանդում խոսվող բոլոր բարբառները կոչում են մեկ բառով՝ «Halländska» ― հալանդական բարբառ, չնայած՝ նրանք պատկանում են բարբառների երկու հիմնական խմբին։ Նահանգի հյուսիսում խոսվում է գոթլանդական բարբառով, հարավում՝ սկոնյան բարբառով, որն ավելի մոտ է դանիերենին։


== Հետաքրքիր փաստեր ==
Վարբերգյան ամրոցը կառուցվել է 13-րդ դարում։ 200 տարի անց ամրապնդվեցին նրա պատերը։ Այսօր այն շատ գրավիչ վայր է զբոսաշրջիկների համար։
Չուլյոհոլմ դղյակում են անցկացվել դանիացի ռեժիսոր Լարս ֆոն Թրիերի «Մելանխոլիա» ֆիլմի նկարահանումները։


== Ծանոթագրություններ ==


== Արտաքին հղումներ ==
Halland Archived 2002-11-26 at the Wayback Machine. - Զբոսաշրջային կայք
Հյուռսի

Հյուռսի (էստ․՝ Hürsi), գյուղ Էստոնիայի Վիրումաա նահանգի Միսսո շրջանում։
2011 թվականի տվյալներով գյուղում բնակվում էր 7 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Գազավոն Կամսարական (6-րդ դար)

Գազավոն Կամսարական (5-րդ դար - ոչ ուշ քան 554), հայ նախարար Հայկական մարզպանությունյում, Արշարունիք և Շիրակ գավառների տանուտերը, Վահան Կամսարականի որդին, Զորակ Կամսարականի հայրը, Կամսարականների նախարարական տոհմից։


== Կենսագրություն ==
Գազավոն Կամսարականը ապրել է 6-րդ դարի առաջին կեսում։ Որդին է Կարմիր Վարդանի զինակից Զորակ Կամսարականը։ 


== Ծանոթագրություններ ==
Ռումինահայ մամուլ

Ռումինիայում հայ մամուլի ավելի քան մեկդարյա պատմության ընթացքում տպագրվել են շուրջ 50 անուն պարբերականներ (զգալի մասը կարճ կյանք է ունեցել)։ Առաջինը «Հայկական տարեցույցներ» (1895-1899, Գալաց, հայերեն, ռումիներեն) լրագիրն է։ Կարևոր դեր են ունեցել հայագիտական «Արարատ» (1924-1942) և «Անի» (1935-43), գրական, պատմագիտական «Շեփոր» (1912-1913) և «Սևան» (1950-58, հայերեն, ռումիներեն) հանդեսները, հանրագիտական տեղեկատու «Հայ հանրագիտակը» (1938-1940), քաղաքական, գրական, մշակութային «Նոր արշալույս» (1922-34), հասարակական, քաղաքական, գրական «Արագ» (1932-44), գրական, հաս-քաղաքական «Պահակ» (1935-1941, 1944-46, հայերեն, ռումիներեն) թերթերը (բոլորն էլ՝ Բուխարեստ)։ 1950-ից Բուխարեստում լույս է տեսնում հասարակական, քաղաքական, տնտեսական, մշակութային «Նոր կյանք» շաբաթաթերթը (1982-ից՝ երկլեզվյա ամսաթերթ)։
Ռադմիլա Շեկերինսկա

Ռադմիլա Շեկերինսկա (մակեդոներեն՝ Радмила Шекеринска Јанковска, հունիսի 10, 1972(1972-06-10), Սկոպիե, Մակեդոնիայի Սոցիալիստական Հանրապետություն, ՀՍՖՀ), հյուսիսմակեդոնացի պետական գործիչ, 2004 թվականին Մակեդոնիայի Հանրապետության վարչապետ։


== Կենսագրություն ==
Ռադմիլա Շեկերինսկան ծնվել է 1972 թվականի հունիսի 10-ին Սկոպիեում։ 1995 թվականին Սկոպիեում ավարտել է Սուրբ Կյուրեղ և Մեթոդիոսի համալասարանի էլեկտրատեխնիկական ֆակուլտետը։ 1996 թվականին աշխատել է Բաց հասարակություն ինստիտուտի հասարակության հետ կապերի օգնական։ 1997 թվականից մինչև 2002 թվականը էլեկտրատեխնիկայի ամբիոնում օգնական է եղել։
2007 թվականին Միացյալ Նահանգների Թաֆթս համալսարանի «Ֆլեթչեր» իրավունքի և դիվանագիտության դպրոցում ավարտել է մագիստրատուրան։
Տիրապետում է անգլերենին և ֆրանսերենին, էլեկտրատեխնիկայի հետ կապված մի շարք գիտանական աշխատանությունների հեղինակ։


== Քաղաքական կարիերա ==
1993 թվականին Շեկերինսկան մի քանի անգամ ընտրվել է Մակեդոնիայի սոցիալ-դեմոկրատական միության ղեկավար գրասենյակի անդամ։ 1995 թվականից համարվում է Մակեդոնիայի սոցիալ-դեմոկրատական միության պրեզիդիումի անդամ, իսկ 1999 թվականին ընտրվել է այդ կուսակցության արտաքին գործերի քարտուղարի տեղակալ։ 1995 թվականից մինչև 1999 թվականն իրականացրել է Մակեդոնիայի սոցիալ-դեմոկրատական երիտասարդական միության նախագահի պարտականությունները։ 2006 թվականի նոյեմբերի 5-ին նա ընտրվել է կուսակցության նախագահ, սակայն 2008 թվականի գարնանն արտահերթ ընտրություններից հետո, որում կուսակցությունը պարտություն է կրել, նույն տարվա սեպտեմբերի 19-ին հրաժարական է տվել։ Կուսակցության ժամանակավոր նախագահ էր ընտրվել նրա տեղակալներից մեկը՝ Զորան Զաևը։
1996 թվականից մինչև 1998 թվականը Շեկերինսկան համարվել է Սկոպիեի քաղաքական խորհրդի անդամ։ 1998 թվականին ընտրվել է Մակեդոնիայի Հանրապետության Ժողով։ 2002 թվականին կրկին ընտրվել է Ժողովի պատգամավոր և Բրանկո Ցրվենսկովսիի կառավարությունում միանգամից նշանակվել է Մակեդոնիայի Հանրապետության վարչապետի եվրոպական ինտեգրման և արտաքին օգնության համակարգման տեղակալ։
Ցրվենսկովսիի երկրի նախագահ ընտրվելուց հետո Ռադմիլա Շեկերինսկան 2004 թվականի մայիսից մինչև հունիսը իրականացրել է կառավարության առաջնորդի պարտանականությունները, մինչև վարչապետ Հարի Կոստովի նշանակումը։ Կոստովի հրաժարականից հետո Ռադմիլան որոշ ժամանակով կրկին իրականացրել է երկրի վարչապետի պարտականությունները։ Կոստովի և Բուչկովսկիի կառավարություններում մնացել է փոխվարչապետի պաշտոնում։
2009 թվականի հունիս - հուլիս ամիսներին Եվրոպայի անվտանգության և համագործակցության կազմակերպության Ժողովրդավարական հաստատությունների և մարդու իրավունքների գրասենյակի Կիրգիզիայում նախագահական ընտրություններին հետևելու առաքելությունը։
2017 թվականից հունիսի 1-ից համարվում է Հյուսիսային Մակեդոնիայի պաշտպանության նախարարը։


== Ընտանիք ==
Ռադմիլա Շեկերինսկան 2006 թվականից ամուսնացած է բիզնեսմեն Բոժիդար Յանկովսկի հետ, երեխաներ չունեն։


== Ծանոթագրություններ ==


== Արտաքին հղումներ ==
Радмила Шекеринская на сайте Собрания Республики Македонии(մակեդ.)
Šekerinska's profile on the government's official website (անգլ.)
"Sekerinska elected leader of Macedonia's main opposition party" 6 November 2006 on setimes.com (անգլ.)
Women Prime Ministers 1945 - 2007 Archived 2012-05-26 at Archive.is (անգլ.)
Բեդերո Վալկուվիա

Բեդերո Վալկուվիա (իտալերեն՝ Bedero Valcuvia), քաղաք Իտալիայում, գտնվում է Լոմբարդիա մարզում՝ Վարեզե գավառում։
Բնակչությունը 602 մարդ է, ըստ 2008 թվականին տվյալների։ Բնակչության միջին խտությունը՝ 301 մարդ/կմ²։ Զբաղեցնում է 2 կմ² տարածք։ Փոստային ինդեքս՝ 21039: Հեռախոսային կոդը՝ 0332։
Քաղաքի հովանավորն է հանդիսանում Սանտ Իլարիո առաքյալը։ Տոնը նշվում է հունվարի 13-ին։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոս՝ 0332 724587
Պաշտոնական կայք՝ Bedero Valcuvia Archived 2010-08-22 at the Wayback Machine.


== Արտաքին հղում ==
http://www.bederockcity.it Archived 2010-08-22 at the Wayback Machine.
Վիճակագրության ազգային ինստիտուտ(իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Վլադիմիր Վիշեգորոդցև

Վլադիմիր Իվանովիչ Վիշեգորոդցև (ռուս.՝ Владимир Иванович Вышегородцев, հունիսի 19, 1950(1950-06-19) - սեպտեմբերի 9, 2022(2022-09-09)), խորհրդային և ռուս նկարիչ-մուլտիպլիկատոր, Ռուսաստանի Դաշնության վաստակավոր նկարիչ (2013)։


== Կենսագրություն ==
Վլադիմիր Վիշեգորոդցևը ծնվել է 1950 թվականի հունիսի 19-ին։ 1969 թվականին ավարտել է ճարտարապետական-շինարարական տեխնիկում Մոսկվայում, 1975 թվականին՝ԽՍՀՄ Պետհեռուստառադիոյի արվեստի աշխատողների դասընթացները։ 1975 թվականից մինչև 1978 թվականը աշխատել է որպես մուլտիպլիկատոր «Էկրան ստեղծագործական միության «Մուլտհեռուստաֆիլմ» ստուդիայում, 1978-1999 թվականներին՝ «Սոյուզմուլտֆիլմ» ստուդիայում, 1986-1987 թվականներին՝ «Տալլինֆիլմում», իսկ 1999 թվականից մինչև 2000 թվականը՝ «VargaStudio» ստուդիայում (Բուդապեշտ)։ Եղել է «Սոյուզմուլտֆիլմ» կինոստուդիայի նախագահության անդամ, «Սոյուզմուլտֆիլմ» միավորման» հիմնադիր և վարչության անդամ։ 2000 թվականին սկսել է համագործակցել Մոսկվայի տարբեր անիմացիոն ստուդիաների հետ։


== Ֆիլմագրություն ==


== Վավերագրական կինո ==
Վլադիմիր Վիշեգորոդցևը նկարահանվել է վավերագրական ֆիլմում.

«Հրաշքների ֆաբրիկա» (ռուս.՝ «Фабрика чудес»), 4 սերիա, «Անիմատոր։ Երկխոսությունների մասնագիտության մասին» (ռուս.՝ «Аниматор. Диалоги о профессии»)։


== Պարգևներ ==
Ռուսաստանի Դաշնության վաստակավոր նկարիչ (15 ապրիլի, 2013 թվական) – կերպարվեստի բնագավառում ունեցած ներդրման համար,
Ռուսաստանի Դաշնության մակույթի նախարարության շնորհակալագիր (2 դեկտեմբերի, 2011 թվական) — ռուսական անիմացիայի բնագավառում ունեցած մեծ ներդրման, բազմամյա բեղմնավոր աշխատանքի համար և մուլտիպլիկացիոն կինոյի 100-ամյակի առթիվ։


== Ծանոթագրություններ ==


== Գրականություն ==
Сергей Капков Энциклопедия отечественной мультипликации. — М.: Алгоритм, 2006. — С. 172. — 816 с. — 3000 экз. — ISBN 5-9265-0319-4


== Արտաքին հղումներ ==
«Российская анимация в буквах и фигурах, Персоналии, Вышегородцев, Владимир Иванович» 
Вышегородцев Владимир Иванович Internet Movie Database կայքում
Խալիլա

Խալիլա, գյուղ Արևմտյան Հայաստանում, Դիարբեքիրի վիլայեթի Մարդինի գավառում։ Գտնվում էր Տիգրիս գետի աջ ափին, Ջեզիրե քաղաքից 6 կմ արևմուտք։
Տարածքը լեռներով շրջապատված հարթավայր էր։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Բիգիլդինո (գյուղ, Բալտաչևսկի շրջան)

Անվան այլ կիրառումների համար տե՛ս՝ ԲիգիլդինոԲիգիլդինո (ռուս.՝ Бигильдино, բաշկիրերեն՝ Бейгилде), գյուղ Ռուսաստանի Բաշկորտոստան հանրապետության Բալտաչևսկի շրջանի կազմում։
Բնակչությունը 2009 թվականին գրանցված տվյալներով կազմում էր 260 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մանակ

Մանակ (ֆր.՝ Manhac), համայնք Ֆրանսիայի Օկսիտանիա մարզի Ավերոն գավառում։
Բնակչությունը 2008 թվականի դրությամբ կազմում է 663 մարդ, բնակչության խտությունը` 442.00 մարդ/կմ²։ Բնակավայրը զբաղեցնում է 1.5 կմ² տարածք։


== Աշխարհագրություն ==
Գտնվում է Փարիզ քաղաքից 520 կմ հարավ, Թուլուզ քաղաքից` 110 կմ հյուսիս-արևելք, Ռոդեզ քաղաքից` 14 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 427 աշխատունակ (15-64 տարեկան)  բնակիչ, որոնցից ակտիվ էին 347-ը, իսկ ոչ ակտիվները` 80։ Ակտիվության ցուցանիշը կազմում է 81,3 %։ 347 աշխատունակ մարդկանցից աշխատել է 338 անձ (181 տղամարդ և 157 կին)։ Գործազուրկ են եղել 9 անձ (4 տղամարդ և 5 կին)։ 80 անաշխատունակներից 38-ը եղել են աշակերտներ կամ ուսանողներ, 24-ը` թոշակառուներ, իսկ 18-ը չեն աշխատել տարբեր պատճառներով։


== Տես նաև ==
Ավերոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սոիտիրո Ֆուկուտակե

Սոիտիրո Ֆուկուտակե  (ճապ.՝ 福武 總一郎 Fukutake Sōichirō, դեկտեմբերի 14, 1945),  ճապոնացի միլիարդատեր, Benesse Corporation հրատարակչական ֆիրմայի և բուհ ընդունվել ցանկացողների համար բացված նախապատրաստական դպրոցների ցանցի՝ juku ընկերության  նախկին նախագահ։ Համբավվել է նաև որպես արվեստի հովանավոր։


== Գործունեությունը ==
Ֆուկուտակեն ժառանգել է Benesse-ն, որն իր հայրը հիմնադրել էր 1955 թվականին՝ տալով Fukutake Publishing անվանումը։ 1986 թվականին՝ հոր մահից հետո, նա ֆիրման վերանվանել է Benesse, որը լատիներենից թարգմանած՝ շանակում է «բարեկեցություն», ընդարձակել է ընկերությունը, որի բաժնետոմսերի 15%-ը պատկանել է իր ընտանիքին։ Benesse-ն հոգ է տանում Ճապոնիայի տարբեր ծայրերում գտնվող 275 ծերանոցի և լեզուներ դասավանդելու մեջ մասնագիտացած ուսումնական հաստատությունների ընդարձակ ցանցի մասին։


== Անձնական կյանք ==
Ֆուկուտակեն ամուսնացած է, ունի մեկ որդի, ընտանիքով ապրում են նորզելանդական Օքլենդ քաղաքում։


== Արվեստի սրբավայրեր ==
Սոիտիրո Ֆուկուտակեն արդեն հասցրել է արվեստի չորս սրբավայր՝ չորս թանգարան, ստեղծել Ճապոնիայի հարավում՝ Սետո ներքին ծովում գտնվող կղզեխմբի Նաոշիմա, Թեշիմա, Ինուջիմա կղզիներում։ Ընդ որում՝ Նաոշիմա կղզում է գտնվում նաև համբավավոր Չիչու գեղարվեստի թանգարանը։ Չորս թանգարանն էլ Սոիտիրո Ֆուկուտակեն կառուցել է՝ համագործակցելով անվանի ճարտարապետ Թադաո Անդոյի հետ։


== Ծանոթագրություններ ==
(600) Մուսա

(600) Մուսա (անգլ.՝ Musa), աստերոիդ աստերոիդների հիմնական գոտում։ Հայտնաբերվել է 1906 թվականի հունիսի 14-ին Ջոել Մետկալֆի կողմից Թաունտոնում։
Միջին հեռավորությունը Արեգակից կազմում է 2,661729 ա. մ., առավելագույնը մոտենում է 2,5172 ա. մ. հեռավորության վրա և հեռանում 2,8063 ա. մ.։ Արեգակի շուրջ մեկ ամբողջական պտույտ է կատարում 1586,15 երկրային օրվա ընթացքում, իր ուղեծրով շարժվելով միջինում 0,226965 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,19° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(600) Մուսա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մարյանովկա (գյուղ, Վրադիևկայի շրջան)

Անվան այլ կիրառումների համար տե՛ս՝ ՄարյանովկաՄարյանովկա (ուկրաիներեն՝ Марянівка), գյուղ Ուկրաինայի Նիկոլաևի մարզի Վրադիևկայի շրջանում։ Հիմնադրվել է 1892 թվականին։
2001 թվականի տվյալներով Մարյանովկա գյուղում բնակվում էր 103 մարդ։ Բնակավայրը զբաղեցնում է 0,335 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Անդոկ

Անդոկ, Անդովկ, Անդոք, Անգոքսաար, Անասգ, Անտոկ, Անտող, Անտոք, Հանդոք, լեռ Հայկական լեռնաշխարհում, Հայկական Տավրոսի լեռնաշղթայում, Մուշ քաղաքից հարավ-արևմուտք, բարձրություն 2830 մ, բարձրադիր լանջերը ծածկված են ալպյան բուսականությամբ, ավելի ցած աճում են նաև որոշ ծառատեսակներ ու թփուտներ։ Անդոկը Մուշի և Սասունի հայերի ապաստանն է եղել վտանգի ժամանակ։ 1915—1916 թթ Անդոկի վրա էին ապաստանել թուրք ջարդարարներից հալածված փախստական հայեր, որոնց մեծ մասը զոհվեց (տե՛ս Սասունի ինքնապաշտպանություն)։ Անդոկին սասունցիները մի տեսակ սրբազան, փրկարար սար են համարել։ Նրա մասին երգվել են երգեր, հորինվել ավանդություններ։ Անունը իբր ծագում է Անտոն ճգնավորի անունից։


== Ծանոթագրություններ ==
Ստումպ

Ստումպ (հոլ.՝ stoemp), բելգիական և հոլանդական խոհանոցի ուտեստ։ Այն պատրաստվում է կարտոֆիլի խյուսից և այլ արմատային բանջարեղեններից։ Ստումպին կարելի է ավելացնել նաև կրեմ, բեկոն, տարբեր խոտաբույսեր և համեմունքներ։
Ստումպը համարվում է հայտնի ուտեստ և ունի մեծ պահանջարկ։
Ամենից շատ կարտոֆիլի խյուսի մեջ օգտագործվում է սոխ, գազար, սպանախ, կանաչ ոլոռ կամ կաղամբ, համեմված ուրցի և դափնու տերևներով։


== Ծանոթագրություններ ==
Ալատա

Անվան այլ կիրառումների համար տե՛ս՝ Ալատա (այլ կիրառումներ)Ալատա, ավան Արևմտյան Հայաստանում, Կիլիկիայի Ադանայի նահանգում։ Գտնվում էր Բուլղար լեռնաշղթայի լանջին։


== Աղբյուրներ ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր
Aphanisticus pusillus

Aphanisticus pusillus - բզեզների ընտանիքի կարծրաթևավորներ միջատների տեսակ։ Տարածված են Շվեդիայում, Էստոնիայում, Լիտվայում, Լատվիայում, Մեծ Բրիտանիայում, Դանիայում, Բելգիայում, Նիդերլանդներում, Գերմանիայում, Լեհաստանում, Շվեյցարիայում, Ավստրիայում, Չեխիայում, Սլովակիայում, Հունգարիայում, Ռումինիայում, Ուկրաինայում, Եվրոպական Ռուսաստանում, Պորտուգալիայում, Իսպանիայում, Ֆրանսիայում, Իտալիայում, Բոսնիայում, Հերցեգովինայում, Ալբանիայում, Հունաստանում, Մարոկկոյում և Ալժիրում։
Կերային բույսեր են հանդիսանում Schoenus nigricans, Juncus, Luzula campestris և Carex (օրինակ, Carex flacca) բույսերը։


== Ծանոթագրություններ ==
Ուսեն-Իվանովսկոե

Ուսեն-Իվանովսկոե (ռուս.՝ Усень-Ивановское, բաշկիրերեն՝ Өҫән-Ивановка), գյուղ Ռուսաստանի Բաշկորտոստան հանրապետության Բելեբեևսկի շրջանի կազմում։
Բնակչությունը 2009 թվականին գրանցված տվյալներով կազմում էր 916 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մորալեդա դե Սաֆայոնա

Մորալեդա դե Սաֆայոնա (իսպ.՝ Moraleda de Zafayona), քաղաք և մունիցիպալիտետ Իսպանիայում, գտնվում է Գրանադա շրջանում՝ Անդալուզիա ինքնավար մարզի կազմում։ Մունիցիպալիտետը գտնվում է Լոխի շրջանում։ Տարածքը՝ 48,31 կմ²։ Բնակչությունը՝ 3076 մարդ (ըստ 2010 թվականի)։


== Արտաքին հղումներ ==
Página web del Excmo. Ayuntamiento de Moraleda de Zafayona Archived 2020-11-14 at the Wayback Machine.
Microweb turística de Moraleda de Zafayona realizada por el Patronato de Turismo de Granada Archived 2010-04-02 at the Wayback Machine.
Պիեռ Բերթլո

Պիեռ Էժեն Մարսելեն Բերթլո (ֆր.՝ Pierre Eugène Marcellin Berthelot , հոկտեմբերի 25, 1827(1827-10-25)[…], Փարիզ[…] - մարտի 18, 1907(1907-03-18)[…], Փարիզ), ֆրանսիացի քիմիկոս, հասարակական գործիչ։


== Կենսագրություն ==
Պիեռ Բերթլոն ծնվել է Փարիզում, բժշկի ընտանիքում։ Պիեռ Բերթլոն սկզբում սովորել է Փարիզի համալսարանում, սակայն դասախոսների պատճառով փոխել է մասնագիտությունը և դարձել քիմիկոս։ Փարիզի ԳԱ անդամ (1864 թվականից) և անփոփոխ քարտուղարը (1889 թվականից), Պետերբուրգի ԳԱ թղթանդամ (1876 թվականից)։ Ֆրանսիայի լուսավորության (1886–1887 թվականներին) և արտաքին գործերի (1895–1896 թվականներին) մինիստր։ Քիմիայի պրոֆեսոր Փարիզի բարձրագույն դեղագործական դպրոցում (1859 թվականից) և Քոլեջ դե Ֆրանսում (1865 թվականից)։


== Գիտական աշխատանք ==
Սինթեզել է օրգանական բազմաթիվ միացություններ։ Գլիցերինի և ճարպաթթուների փոխազդմամբ ստացել է (1853–1854 թվականներին) ճարպեր՝ ապացուցելով դրանց սինթեզի հնարավորությունը։ Պիեռ Բերթլոն միաժամանակ պարզել է, որ գլիցերինը եռատոմ սպիրտ է։ Նրա այս աշխատանքները վերջնականապես խարխլեցին վիտալիզմի մասին եղած պատկերացումները։ Սկզբունքային նշանակություն ուներ աՏ04-ի առկայությամբ էթիլալկոհոլի սինթեզումը էթիլենի հիդրատացմամբ (1855 թվականից), մինչ այդ այն ստանում էին միայն շաքարային նյութերի խմորումից։ Պիեռ Բերթլոն առաջինն է սինթեզել մեթանը (1858 թվականից), էթանը, ացետիլենը (1860 թվականից), բենզոլը (1866 թվականից), նավթալինը, մրջնաթթուն են։ 1867 թվականին առաջարկել է օրգանական միացությունները յոդաջրածնով վերականգնելու ընդհանուր եղանակ։ Պիեռ Բերթլոն թերմոքիմիայի հիմնադիրներից է։ Քիմիայում մտցրել է «էքսոթերմիկ և էնդոթերմիկ ռեակցիաներ» հասկացությունները։ Պարզել է ածխածնի, ազոտի, ջրածնի և այլ տարրերի նշանակությունը բույսերի համար։ 1885–1893 թվականներին հրատարակել է հին հունական, արևմտաեվրոպական (լատիներեն), սիրիական և արաբական ալքիմիական ձեռագրեր՝ թարգմանություններով և մեկնաբանություններով։ Պիեռ Բերթլոն երկար ժամանակ ժխտում էր ատոմամոլեկուլային ուսմունքը, քիմիական կառուցվածքի տեսությունը, պարբերական օրենքը, էլեկտրոլիտիկ դիսոցման տեսությունը։ Սակայն կյանքի վերջին տարիներին հրաժարվել է իր հայացքներից և ընդունել այդ առաջավոր գաղափարները։


== Ծանոթագրություններ ==


== Գրականություն ==
Биографии великих химиков. Перевод с нем. под редакцией Быкова Г. В. — М.: Мир, 1981. 320 с.
Волков В. А., Вонский Е. В., Кузнецова Г. И. Выдающиеся химики мира. — М.: ВШ, 1991. 656 с.
Пьера-Эжена-Марселена Бертло
(5582) 1989 CU8

(5582) 1989 CU8, աստերոիդ աստերոիդների հիմնական գոտում։ Հայտնաբերվել է 1989 թվականի փետրվարի 13-ին Անրի Դեբեոնի կողմից Լա Սիլյայում։
Միջին հեռավորությունը Արեգակից կազմում է 2,897936 ա. մ., առավելագույնը մոտենում է 2,8351 ա. մ. հեռավորության վրա և հեռանում 2,9608 ա. մ.։ Արեգակի շուրջ մեկ ամբողջական պտույտ է կատարում 1801,9 երկրային օրվա ընթացքում, իր ուղեծրով շարժվելով միջինում 0,199789 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,09° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5582) 1989 CU8 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բուբովա

Բուբովա, գյուղ Արևմտյան Հայաստանում, Վանի վիլայեթի Գավառի գավառակում։ Մտնում էր Ջելլու գյուղախմբի մեջ։


== Բնակչություն ==
XIX դարի վերջին ուներ 35 տուն նեստորական ասորի բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Վարդակակաչ Ֆլորենսկու

Վարդակակաչ Ֆլորենսկու (լատ.՝ Tulipa florenskyi), շուշանազգիների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։


== Նկարագրություն ==
10-20 սմ բարձրությամբ, գեղազարդային բազմամյա  սոխուկավոր բույս է։ Սոխուկի թեփուկները առսեղմ մազոտ են։ Ցողունը բարակ է և մերկ։ 8-10,5 սմ երկարությամբ տերևները թխակապույտ են, ալիքավոր եզրերով, սրանման, հաճախ հետ թեքված և սովարաբար երկարությամբ ծալված։ 3-5 սմ տրամագծով միայնակ ծաղիկը մեծ է, մուգ կարմիր կամ լիմոնի դեղին։ Ծաղկապատի մասերը դեղին են, դեղնածաղկի մոտ՝ մոխրագույն պուտով կամ առանց պուտի։ Առէջաթելերը մերկ են և սև։ Տուփիկն ունի սրացած կտուց։


== Տարածվածություն ==
Հայաստանում հանդիպում է միայն Մեղրու ֆլորիստիկական շրջանում (Ագարակ, Մեղրի, Կարճևան, Շվանիձոր, Նյուվադի)։ Աճում է նաև Նախիջևանում, Հարավարևմտյան Ադրբեջանում և Արևմտյան Իրանում (Շախպուր)։


== Էկոլոգիա ==
Աճում է ստորին լեռնային գոտում՝ ծովի մակարդակից 550-1000 մ բարձրությունների վրա, ինչպես նաև չոր քարքարոտ և կավային լանջերին, շիբլյակում և արիդային նոսրանտառներում։ Ծաղկում է ապրիլ-մայիս ամիսներին, պտղաբերում՝ մայիս-հունիսին։


== Պահպանություն ==
Վտանգված տեսակ է։ Տարածման և բնակության շրջանների մակերեսը 500 կմ²-ից պակաս է։ Անհետացման հիմնական պատճառը ծաղկեփնջերի համար իրականացվող հավաքն է։ Հայաստանի Կարմիր գրքի առաջին հրատարակության մեջ ընդգրկված էր որպես ոչնչացման սպառնալիքի ենթակա տեսակ։ Ընդգրկված չէ CITES-ի և Բեռնի կոնվենցիաների հավելվածներում։
Պահպանության գործողություններ չեն իրականացվում։ Անհրաժեշտ է ստեղծել նոր ԲՀՊՏ Ագարակ ավանի շրջակայքում։


== Ծանոթագրություններ ==
Էյմիր լիճ

Էյմիր լիճ (թուրքերեն՝ Eymir gölü), ոչ մեծ լիճ, գտնվում է Անկարայից 20 կմ հարավ։ Այն կապված է Մոգան լճի հետ և նրա հետ միասին առաջացնում է էկոհամակարգ։ Տարածքը, որտեղ տեղակայված է լիճը, պատկանում է Մերձավոր արևելյան տեխնիկական համալսարանին (թուրքերեն՝ Orta Doğu Teknik Üniversitesi)։ Լիճն իր անունը ստացել է օղուզական Eymür ցեղից։


== Ծանոթագրություններ ==
(5015) Լիտկե

(5015) Լիտկե (անգլ.՝ Litke), աստերոիդ աստերոիդների հիմնական գոտում։ Հայտնաբերվել է 1975 թվականի նոյեմբերի 1-ին Տամարա Սմիռնովայի կողմից Նաուչնիում։
Միջին հեռավորությունը Արեգակից կազմում է 2,175088 ա. մ., առավելագույնը մոտենում է 1,9041 ա. մ. հեռավորության վրա և հեռանում 2,446 ա. մ.։ Արեգակի շուրջ մեկ ամբողջական պտույտ է կատարում 1171,69 երկրային օրվա ընթացքում, իր ուղեծրով շարժվելով միջինում 0,307248 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,35° անկյուն։


== Անվանում ==
Աստերոիդն իր անվանումն ստացել է ռուս ծովագնաց, աշխարհագրագետ, Արկտիկայի հետազոտող և ծովակալ կոմս Ֆյոդոր Պետրովիչ Լիտկեի (ռուս.՝ Фёдор Петрович Литке, 1797-1882) պատվին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5015) Լիտկե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ուխենա

Ուխենա (իսպ.՝ Ugena), մունիցիպալիտետ՝ Իսպանիայում, Տոլեդո պրովինցիայում (Կաստիլիյա Լա Մանչա ինքնավար մարզում)։ Մունիցիպալիտետը գտնվում է Լա Սագրա շրջանի կազմում։ Տարածքը 15 կմ² է։ Բնակչությունը 5120 մարդ (2010 թվականի տվյալներով)։ Հեռավորությունը պրովինցիայի վարչական կենտրոնից՝ 39 կմ։
Հովանավոր քաղաքը համարվում է սուրբ Խուան Բաուտիստան։


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական էջ(չաշխատող հղում)
Մ.թ.ա. 301


== Դեպքեր ==


== Ծնունդներ ==


== Մահեր ==
Արիստոբոլոս Կասանդրեացի, հին հույն պատմաբան (ծ. մոտ Մ.թ.ա. 375)
Վարակվածը

«Վարակվածը» (անգլ.՝ Maggie), ամերիկյան հետապոկալիպտիկ սարսափ ֆիլմ, որի ռեժիսորն է Հենրի Հոբսոնը։ Գլխավոր հերոսներին մարմնավորել են Առնոլդ Շվարցենեգերը, Աբիգեյլ Բրեսլինը և Ջոլի Ռիչարդսոնը։ «Վարակվածը» Շվարցնեգերի խաղացած երկրորդ սարսափ ֆիլմն է։
Ֆիլմի համաշխարհային պրեմիերան պետք է կայանար 2014 թվականի Տորոնտոյի կինոփառատոնին, բայց Lionsgate-ը գնեց ամերիկյան բաշխման իրավունքները և ֆիլմը փառատոնի ծրագրից հեռացրեց։ Փոխարենը, ֆիլմի պրեմիերան կայացավ ապրիլի 23-ին, 2015 թվականի Տրիբեկա կինոփառատոնի ժամանակ։ Հաջորդաբար, ֆիլմը ցուցադրվեց մի շարք կինոթատրոններում և VOD ծառայություններում 2015 թվականի մայիսի 8-ից սկսած։


== Սյուժե ==
Սոցիալական մի համաճարակ բնակչության մի մասին դարձրել է զոմբի։ Քառասնօրյա արգելափակումն ու վարակվածների վտարումը, ինչպես նաև այն դաշտերի հրդեհը, ուր վիրուսը կարող էր տարածվել, մտածել էին տալիս, որ ամենավատն արդեն անցել է, բայց համաճարակի վնասները նկատելի են, իսկ վտանգները՝ շատ։ Ուեյդ Վոգելը իր դստեր՝ Մեգիի հետ գնում է հիվանդանոց և մնում այսնտեղ։ Մեգին վարակվելով, ինքն էլ է փոխակերպվում զոմբիի։


== Դերակատարներ ==


== Արտադրություն ==
Նկարահանումը սկսվեց 2013 թվականի սեպտեմբերի 23-ին։


== Արձագանք ==
Ֆիլմը ստացավ տարբեր կարծիքներ և քննադատների արձագանքներ։ Rotten Tomatoes կայքէջում ֆիլմը ստացել է 53% վարկանիշ ըստ 76 քննադատությունների 5.6/10 միջին նիշով։


== Ծանոթագրություններ ==


== Արտաքին հղումներ ==
«Վարակվածը» Internet Movie Database կայքում
Heartbeat (երգ, BTS)

Heartbeat, հարավկորեական BTS բոյբենդի երգ, որը թողարկվել է 2019 թվականի հունիսի 28-ին, որպես BTS World: Original Soundtrack ալբոմի չորրորդ և գլխավոր սինգլը։  Երգի հետ թողարկվել է տեսահոլովակ։


== Նախապատմություն ==
Նկարագրվել է որպես «փոփ-ռոք մեղեդի» ունեցող երգ,  ինչպես նաև ճակատագրի մասին բառեր ունեցող, որը կոչում էին «սիրո նամակ» խմբի երկրպագուների համար։ Երգը առաջին անգամ հայտնվել էր BTS World խաղում BTS World: Original Soundtrack-ի թողարկումից առաջ, բայց խաղացողները պետք է հասնեին խաղի առաջին գլխի 14-րդ մասը որ երգը լսեին։


== Տեսահոլովակ ==
Տեսահոլովակը Հունիսի 28-ին թողարկվեց, հատկանշելով «ֆանտազիա-իրականություն» պատկանող պատկերներ, որոնք ցույց են տալիս յոթ անդամներին ճանապարհորդության ընթացքում։


== Չարթեր ==


== Ծանոթագրություններ ==
(5691) Ֆրեդվատսոն

(5691) Ֆրեդվատսոն (անգլ.՝ Fredwatson), աստերոիդ աստերոիդների հիմնական գոտում։ Հայտնաբերվել է 1992 թվականի մարտի 26-ին Ռոբերտ ՄաքՆոտի կողմից Սայդինգ Սփրինգում։
Միջին հեռավորությունը Արեգակից կազմում է 2,334834 ա. մ., առավելագույնը մոտենում է 2,064 ա. մ. հեռավորության վրա և հեռանում 2,6057 ա. մ.։ Արեգակի շուրջ մեկ ամբողջական պտույտ է կատարում 1303,11 երկրային օրվա ընթացքում, իր ուղեծրով շարժվելով միջինում 0,276261 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 26,21° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5691) Ֆրեդվատսոն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պեչենժիցա

Պեչենժիցա (ռուս.՝ Печеньжица), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Սուխոնա գետի աջ ափում՝ 298 կմ հեռավորության վրա։ Գետի երկարությունը 33 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100312103000007964
Հիդրոլոգիական ուսումնասիրությունների կոդը - 103000796
Ավազանի կոդը - 03.02.01.003
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Լիպովկա (գյուղ, Լիպովա Դոլինայի շրջան)

Անվան այլ կիրառումների համար տե՛ս՝ ԼիպովկաԼիպովկա (ուկրաիներեն՝ Липівка), գյուղ Ուկրաինայի Սումիի մարզի Լիպովա Դոլինայի շրջանում։
2001 թվականի տվյալներով Լիպովկա գյուղում բնակվում էր 19 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մանուկ Մանուկյան (այլ կիրառումներ)

Մանուկ Մանուկյան անունը, ազգանունը կրող անձինք՝

Մանուկ Մանուկյան - հայազգի գիտնական, ում գլխավորությամբ 7 հայեր հրթիռ են արձակել տիեզերք։
Մանուկ Մանուկյան - հայազգի երաժիշտ։
Կալիկրատես

Կալիկրատես (հուն․՝ Καλλικράτης; մոտ. մ. թ. ա. 470 - մ. թ. ա. 420), հին հունական ճարտարապետ։
Ստեղծագործել է Աթենքում։ Ակրոպոլիսում կառուցել է Նիկե Ապտերոս (անթև Նիկե) տաճարը (մ. թ. ա. 420-421 թվականներ), Իկտինոսի հետ համատեղ՝ Պարթենոնը։ Մասնակցել է Աթենքից Պիրեա ընկած, այսպես կոչված՝ «երկար որմեր»-ի շինարարությանը։


== Ծանոթագրություններ ==
Երկիր Մեդիա

Երկիր Մեդիա, հայկական հեռուստաընկերություն, հեռարձակումը սկսվել է 2004 թ. մայիսի 28-ին։ 2004 թվականի նոյեմբերին «Երկիր Մեդիա» հեռուստաընկերությունը մասնակցել է Հայաստանի հեռուստատեսության և ռադիոյի ազգային հանձնաժողովի կողմից թիվ 56 հաճախականության մրցույթին և դեկտեմբերի 29-ին շահել է այն։ Հեռուստաալիքը սատարում է Հայ Յեղափոխական Դաշնակցության գործունեությունը։
2008 թվականի մայիսի 28-ից Երկիր Մեդիայի հաղորդումները տարածվում են նաև համացանցում։
2010 թ. հունիսի 28-ից հեռուստաալիքը սկսել է հեռարձակվել ողջ աշխարհում «Hot Bird» արբանյակի կողմից։
Ընկերությունը թղթակիցների կետեր ունի ԱՄՆ-ում (Լոս Անջելես, Բոստոն), Վրաստանում, Լիբանանում, Ռուսաստանում, Թուրքիայում, Իրանում, Սիրիայում և Ֆրանսիայում։ Պոտենցիալ հեռուստադիտողների թիվը շուրջ 2.000.000 է։ Գործադիր տնօրենն է Դավիթ Հակոբյանը։


== Ծանոթագրություններ ==
Ձորի

Ձորի (草 履), ճապոնական ազգային կոշիկի տեսակ, ազգային տոնական տարազի մաս։ Առանց կրունկի հարթ ոտնաման (սանդալ) է, որը հաստանում է գարշապարի հատվածում։ Ոտքի վրա մնում են մեծ և երկրորդ մատների միջով անցնող բարակ գոտիների միջոցով։ Ի տարբերություն գետայի (որը նույնն է աջ և ձախ ոտքերի համար)՝ ձորին պատրաստվում է աջ և ձախ ոտքերի համար առանձին։ Պատրաստվում է բրնձի ծղոտից կամ այլ բույսերի մանրաթելերից, գործվածքներց, լաքապատ փայտից, կաշվից, ռետինից կամ քիմիական մանրաթելերից։ Ձորիները շատ նման են «ֆլիպ-ֆլոպ» (անգլ.՝ flip-flops) հողաթափերին, որոնք Ռուսաստանում առավել հայտնի են որպես «вьетнамки»։
Ձորիի ավանդական ձևերն օգտագործվում են այլ ավանդական հագուստների հետ, միևնույն ժամանակ ժամանակակից ձևերը շատ տարածված են, հատկապես ամռանը։ Ներկայումս գետան հագնում են ոչ պաշտոնական յուկատայի հետ, իսկ ձորին հագնում են պաշտոնական կիմոնոյի հետ։ Կիմոնոյի և ձորիի ընտրությունը պայմանավորվում է առիթի պաշտոնական լինելով։ Կիմոնոյի հետ սովորաբար չեն հագնում եղեգնյա ծածկույթով ձորիներ, դրանք համարվում են աշխատանքային հագուստի մաս և համադրվում են ամենօրյա ճապոնական հագուստի հետ։ Կանացի վինիլային (պլաստիկե) ձորին համարվում է պակաս պաշտոնական, քան գործվածքե ձորիները։ Տղամարդկանց ձորին իրենից ներկայացնում է արհեստական ծղոտից պատրաստված ոտնաման։
Դիպակե ձորին հագնում են պաշտոնական կիմոնոյի հետ, օրինակ՝ հարսանիքների և հուղարկավորությունների դեպքում։ Տղամարդկանց ամենապաշտոնական կոշիկը համարվում է հանաոն (hanao)՝ սպիտակ, երբեմն սև փոկերով բուսաթելից պատրաստված ձորին։ Կանացի ձորին նույնպես կարող է արհեստական ծղոտից լինել, բայց կանացի հանաոն սովորաբար կարմիր է և պակաս պաշտոնական, քան գունավոր վինիլայինը կամ դիպակից պատրաստվածը։ Կանացի բոլոր ձորիների հետ հագնում են սպիտակ տաբի գուլպաներ։ Տղամարդկանց ձորին կարելի է կրել ինչպես առանց տաբիի, այնպես էլ տաբիով։
Հանաոներն ամրացվում են համաչափորեն, հետևաբար դրանք չեն լինում աջ և ձախ։ Նրանք կարող են պատրաստվել թավշամահուդանման գործվածքից։ Գործվածքից պատրաստված  ձորիների համար սովորաբար օգտագործում են ճապոնական կամ արհեստական մետաքս։ Տղամարդկանց ձորին կարող է լինել կաշվից կամ արհեստական կաշուց։
Կանացի ձորին հազվադեպ է հարթ լինում․ կոշատակերն ունենում են տարբեր հաստություններ և անկյուններ։ Կան ժամանակակից ձորիներ, որոնք ծածկված չեն գործվածքով։ Կոշատակի արտաքին մասը սովորաբար բնական մոխրագույն կաշվից է։
Ինչպես բոլոր ճապոնական սանդալները՝ ձորին թույլ է տալիս օդի ազատ շրջանառությունը ոտքերի շուրջ, ինչը պայմանավորված է խոնավ կլիմայով, որը գերակշռում է Ճապոնիայում։ Դրանք հեշտ է հագնել և հանել, որն էլ կարևոր է այն մշակույթում, որտեղ կոշիկները հաճախ պետք է հանվեն։
Մեկանգամյա օգտագործման ծղոտե ժապավեններով ձորիներն անվանվում են վարաձի և ավանդաբար համարվել են հասարակ ժողովրդի ու ցածրաստիճան սամուրայների ամենօրյա աշխատանքային կոշիկներ։


== Հղումներ ==
«Об одежде » Обувь традиционная японская»։ «Пространство Тайцзи»։ Վերցված է 2018-10-24
Սերամոնաչեսկա

Սերամոնաչեսկա (իտալերեն՝ Serramonacesca), քաղաք Իտալիայում, գտնվում է Աբրուցո մարզում՝ Պեսկարա գավառում։
Բնակչությունը կազմում է 618 մարդ։ Խտությունը՝ 27 մարդ/կմ²։ Տարածքը՝ 23 կմ²։ Փոստային ինդեքս՝ 65020։ Հեռախոսային կոդ՝ 085։


== Արտաքին հղումներ ==
Բնակավայրի պաշտոնական կայք (իտալ.)
1378

1378 թվական, ոչ նահանջ տարի, ըստ Գրիգորյան օրացույցի սկսում է հինգշաբթի օրը։ Սա մեր թվարկության 1378 թվականն է, 
XIV դարի 78-րդ տարին։


== Դեպքեր ==


== Ծնունդներ ==


== Մահեր ==
Ուգանդական նախագիծ

Ուգանդական նախագիծ (անգլ. British Uganda Programme), 1903 թ.-ին բրիտանական կառավարության կողմից սիոնիստական շարժմանը առաջարկված ծրագիր, որը ենթադրում էր ժամանակակից Քենիայի տարածքում Ուգանդա անվամբ հրեական պետության ստեղծում։


== Նախապատմություն ==

1903 թ.-ի օգոստոսի 14-ին գաղութների բրիտանական նախարար Ջոզեֆ Չեմբերլենը սիոնիստական շարժման առաջնորդներից Թեոդոր Հերցլին, վերջինիս դիմումի համաձայն, առաջարկում է Արևելյան Աֆրիկայի տարածքում հրեաների վերաբնակեցման ծրագիրը։


== Սիոնիստական շարժման վերաբերմունքը ==
Սիոնիստական 6-րդ համագումարում առաջ քաշված նախագիծը հակամարտության պատճառ դարձավ դրա կողմնակիցների և հակառակորդների միջև։ Սիոնիստական շարժման առաջնորդ Թեոդոր Հերցլը կողմ էր գաղափարին՝ հույս ունենալով առավել սերտ կապեր հաստատել բրիտանական կառավարության հետ և այնուհետ ստանալ նրա աջակցությունը Էլ Արիշում և Պաղեստինում հրեական բնակավայրեր ստեղծելու գործընթացում։ Ռուսաստանի սիոնիստների մեծամասնությունը՝ Իեխիել Չլենովի և Մենախեմ Ուսիշկինի գլխավորությամբ, դեմ էին այդ ծրագրին։ Արդյունքում, նախագիծն ընդունվեց 295 կողմ, 172 դեմ և 132 ձեռնպահ ձայների հարաբերակցությամբ։

Որոշվեց հանձնաժողով ուղարկել Ուգանդա՝ տեղանքի ուսումնասիրության և այդ տարածքում իրականում հրեական պետության ստեղծման հնարավորությունը ուսումնասիրելու նպատակով։ Հանձնաժողովի մեջ մտավ երեք մարդ՝ Պաղեստինի սիոնիստներից Նախում Վիլբուշևիչը և Անգլիայի և Արևելյան Եվրոպայի սիոնիստների ներկայացուցիչներ Խայլ Խաբրունսը և Ալֆրեդ Կայզերը։ Ձայների մեծամասնությամբ հանձնաժողովն եկավ այն եզրակացության, որ տարածքն անհարմար է հրեաների վերաբնեկեցման համար և արդեն 7-րդ համագումարում սիոնիստական շարժումը մերժեց այդ ծրագիրը. բրիտանական կառավարությունը ևս արդեն հրաժարվել էր այդ գաղափարից։
Ուգանդական նախագիծը սիոնիստական շարժման ամբողջականության խարխլման պատճառ դարձավ։ Վերոնշյալ որոշումից հետո Իսրայել Զանգվիլը դուրս եկավ շարժումից և ստեղծեց տարածքայնության շարժումը։ Ռուսաստանի շատ սիոնիստներ՝ որպես ծրագրի հակառակորդներ, դուս եկան շարժումից, իսկ սիոնիստական շարժման հիմնադիր Թեոդոր Հերցլը նյարդային խանգարման հետևանքով, որը կապված էր սիոնիստական շարժման մեջ առաջացած երկպառակությունով, մահացավ։


== Վերածնունդը ==
Երրորդ ռեյխում Ուգանդական նախագծի ազդեցության ներքո մշակվում էր Եվրոպայի տարածքից դեպի Մադագասկար բոլոր հրեաների բռնի վերաբնակեցման ծրագիրը։ Նախապատերազմական Լեհաստանում Մադագասկարի լեհական գաղութացման շրջանակներում առաջացավ շարժում, որը ենթադրում էր հրեաների վերաբնակեցոմը Մադագասկարում։


== Տես նաև ==
Մադագասկարական նախագիծ


== Արտաքին հղումներ ==
 Уганды план՝ հոդվածը Հրեական էլեկտրոնային հանրագիտարանում
Александр Валентинович Амфитеатров. «Уганейда»
Александр Валентинович Амфитеатров. «Меер Львович»
Եվա Թերեզա Բրեդշոու

Եվա Թերեզա Բրեդշոու  (անգլ.՝ Eva Theresa Bradshaw, 1871[…], Լոնդոն, Միդլսեքս շրջան, Օնտարիո, Կանադա - 1938), կանադացի նկարչուհի, որը հայտնի է եղել իր ծաղիկներով նկարներով։


== Կենսագրություն ==
Բրեդշոուն ծնվել է 1871 թվականին Լոնդոնում, Օնտարիո։
Նա նկարել սովորել է Կանադայում Ջոն և Ջեյմս Գրիֆիթսների և իր դաստիարակ Ֆլորենս Կարլայլի մոտ։ Նա նաև սովորել է Միացյալ Նահանգներում, Բոստոնում, Ֆիլադելֆիայում և Նյու Յորքում։ Նյու Յորքում նա սովորել է Ռոբերտ Հենրիի մոտ։
Բրեդշոուն 1902-1907 թվականներին կանոնավոր կերպով ցուցադրել է Կանադայի գեղարվեստի թագավորական ակադեմիան։ Նրա նկարները ցուցադրվել են  1923 թվականին Բրիտանական կայսրության ցուցահանդեսի (Ուեմբլիում, Անգլիա) կանադական արվեստի բաժնում։
Նա ավելի քան երեք տասնամյակ եղել է Արևմտյան արվեստի լիգայի անդամ՝ երկար տարիներ ծառայելով որպես գանձապահ։
Բրեդշոուն մահացել է 1938 թվականին։


== Ժառանգություն ==
1941 թվականին Լոնդոնի արվեստի պատկերասրահում տեղի է ունեցել Բրեդշոուի աշխատանքների հետահայաց ցուցադրությունը։ Նրա մեկ տասնյակից ավելի նկարները Լոնդոնի թանգարանի հավաքածուի մի մասն են կազմում։


== Պատկերասրահ ==

		
		


== Ծանոթագրություններ ==


== Արտաքին հղումներ ==
Բրեդշոուի կտավների պատկերները ArtNet-ում
Կոմպիլյացիա (այլ կիրառումներ)

Կոմպիլյացիա անունը կամ տերմինը կարող է վերաբերել հետևյալ հոդվածներին․

Կոմպիլյացիա (գրականություն) ― ավելի վաղ հրապարակված գրականության հիման վրա հրատարակություն
Կոմպիլյացիա (ծրագրավորում) ― բարձր ծրագրավորման լեզվով գրված կոդի թարգմանումը մեքենայական կամ ասեմբլերային լեզվի
Դերնովոե (գյուղ, Տրոստյանեցի շրջան)

Դերնովոե (ուկրաիներեն՝ Дернове), գյուղ Ուկրաինայի Սումիի մարզի Տրոստյանեցի շրջանում։
2001 թվականի տվյալներով Դերնովոե գյուղում բնակվում էր 512 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ուվարովո (գյուղ, Լենինյան շրջան)

Ուվարովո (ուկրաիներեն՝ Уварове, Ղրիմի թաթարերեն՝ Qıyat), գյուղ Ուկրաինայի Ղրիմի Ինքնավար Հանրապետության Լենինյան շրջանում։ Բնակավայրը նախկինում նաև անվանվել է Բրանոե Պոլե, Կիյատ։
2001 թվականի տվյալներով Ուվարովո գյուղում բնակվում էր 1 055 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
1510

1510 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 1510 թվականն է, 
XVI դարի 10-րդ տարին։


== Դեպքեր ==
Մոսկվայի Մեծ իշխան Վասիլի III-ը գրավում է Պսկովը։
Սաֆավիյանների Իրանը գրավում է Խորասանը և Սիսթանը։


== Ծնունդներ ==
Ֆիլիբեր Դելորմ, Վերածննդի շրջանի ֆրանսիացի ճարտարապետ և տեսաբան


== Մահեր ==
Մայիսի 17՝ Սանդրո Բոտիչելլի, իտալացի նկարիչ (ծն. 1445)
Ջորջոնե, իտալացի նկարիչ (ծն. մոտ. 1477)
(1979) Սախարով

(1979) Սախարով (անգլ.՝ Sakharov), աստերոիդ աստերոիդների հիմնական գոտում։ Հայտնաբերվել է 1960 թվականի սեպտեմբերի 24-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,373875 ա. մ., առավելագույնը մոտենում է 2,135 ա. մ. հեռավորության վրա և հեռանում 2,6127 ա. մ.։ Արեգակի շուրջ մեկ ամբողջական պտույտ է կատարում 1335,93 երկրային օրվա ընթացքում, իր ուղեծրով շարժվելով միջինում 0,269474 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,05° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1979) Սախարով աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Zombie (երգ)

Zombie, իռլանդական The Cranberries ռոք խմբի երգ-բողոքն է։ Թողարկվել է No Need to Argue ալբոմի շրջանակներում 1994 թվականին։ Համարվում է խմբի ամենահայտնի երգերից մեկը։ Զբաղեցրել է բարձրագույն հորիզոնականներ Ավստրալիայի, Ֆրանսիայի, Գերմանիայի, Բելգիայի ազգային երաժշտական աշխարհում։


== Ստեղծման նախադրյալներ ==
1993 թվականին բրիտանական Ուորրինգտոն քաղաքում երկու ռումբ պայթեցվեց։ Տեռորիստական ակտերը կազմակերպել էին Իռլանդական հանրապետական բանակի ուժերը։ Գործողությունների արդյունքում մահացավ երկու տղա՝ Ջոնոթան Բոլը և Թիմ Փերրին, տուժեցին նաև այլ անձինք։ Երգը գրվել է՝ ի պատասխան այդ տղաների մահվան։
Դոլորես Օ'Րիորդանի կարծիքով զոմբիները հենց այդ բանակի անդամներն են, որոնց գործողությունների արդյունքում զոհվում են անմեղ մարդիկ։


=== Նկարագրություն ===
«It’s the same old theme since 1916» տողը ենթադրում է Զատկի ապստամբությունը, որն սկսվեց 1916 թվականին Իռլանդիայի անկախացման նպատակով։
Երգի թողարկումից որոշ ժամանակ անց Իռլանդական հանրապետական բանակը հայտարարեց մարտական գործողությունների դադարեցման մասին, որը դարձավ տարբեր ասեկոսեների պատճառ։1994 թվականին երգի հիման վրա նկարահանվեց տեսահոլովակ, որում օգտագործվեցին Հյուսիսային Իռլանդիայում բրիտանական պահակախմբի հրաձգության դրվագներ։


== Ստեղծագործություններ ==
«Zombie» - 5:06
«Away» (ալբոմում չներառվեց, ավելի ուշ օգտագործվեց ֆիլմում) - 2:39
«I Don’t Need» (ալբումում չներառվեց) - 3:31


== Տես նաև ==
The Cranberries


== Արտաքին հղումներ ==
Zombie երգը  // virlandii.ru
(2341) Աոլուտա

(2341) Աոլուտա (անգլ.՝ Aoluta), աստերոիդ աստերոիդների հիմնական գոտում։ Հայտնաբերվել է 1976 թվականի դեկտեմբերի 16-ին Լյուդմիլա Չեռնիխի կողմից Նաուչնիում։
Միջին հեռավորությունը Արեգակից կազմում է 2,211921 ա. մ., առավելագույնը մոտենում է 1,8757 ա. մ. հեռավորության վրա և հեռանում 2,5481 ա. մ.։ Արեգակի շուրջ մեկ ամբողջական պտույտ է կատարում 1201,58 երկրային օրվա ընթացքում, իր ուղեծրով շարժվելով միջինում 0,299605 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,07° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2341) Աոլուտա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)